Cool for the Summer

"Cool for the Summer" (בעברית: קרירים לקראת הקיץ) הוא הסינגל הראשון מתוך "Confident", אלבום האולפן החמישי של הזמרת האמריקאית דמי לובאטו. הסינגל יצא לאור ב-1 ביולי 2015 בחנויות הדיגיטליות דרך חברת התקליטים ריפבליק רקורדס, אף על פי שדלף יום קודם לכן דרך חשבון הטוויטר של חברתה שנפרץ. הוא זכה להצלחה רבה בשעתו הראשונה כאשר הגיע למקום הראשון באייטונס בארצות הברית, ובנוסף באייטונס אצל לא פחות מ-33 מדינות, ביניהן ישראל והמדינות הבאות: בריטניה, ספרד, נורווגיה, שוודיה, פינלנד, צרפת, אירלנד, פורטוגל, איטליה, לטביה, סלובניה, סלובקיה, בולגריה, קנדה, ניו זילנד, יוון, כרתים, ארגנטינה, ברזיל, קולומביה, צ'ילה, קוסטה ריקה, אקוודור, גואטמלה, פרו, מקסיקו, פנמה, טורקיה, ערב הסעודית, קמבודיה וסינגפור. כתוצאה מכך כבש הסינגל את המקום הראשון באייטונס העולמי, ולובאטו אף שברה את השיא האמריקאי במספר ההורדות הדיגיטליות תוך שלוש וחצי שעות בלבד, במהלכו נקנו למעלה מ-400,000 עותקים והסינגל הוכרז על ידי מנהלי ויוצרי אייטונס כסינגל כסף כפול.[דרוש מקור] השיר נכתב בין היתר על ידי המפיק וכותב השירים הידוע מקס מרטין ("So What" של פינק, "Teenage Dream" של קייטי פרי, "Problem" של אריאנה גרנדה) והוא הוקלט בסטודיו Wolf Cousins, אחד מאולפני ההקלטות המשתייכים לחברת הפקה שבבעלותו של מרטין וממוקמים בשוודיה. בריאיון לתוכנית הרדיו של ראיין סיקרסט מסבירה לובאטו על השיר כי "החלק הטריקי ביותר שלו היה לנסות להפוך אותו ללא יותר מדי 'רוקי', כדי שהוא עדיין ייחשב מיינסטרים, וגם לא יותר מדי 'פופי' כדי שהוא עדיין ייחשב רוק". בשיר מובלטת סוגת הדאנס-פופ, והוא מדבר על רומן קיצי מסעיר, בדגש על הפן המיני. מבקרים רבים חשדו שהשיר מרמז על חוויה לסבית, נוכח ההערה המרומזת על "דובדבן" ושורה בחטף על "לא לספר להורים". יתר על כן, מבקרים רבים, ואף המעריצים עצמם טענו שהסינגל קרוב להישמע כמו שילוב שני השירים I Kissed a Girl של הזמרת קייטי פרי, המדבר על תוכן זהה, ו-Domino של הזמרת ג'סי ג'יי, שמבקר אחד סבור כי השורה בו "Rock my world until the sunlight" מקבילה לשורה "Take me down into your paradise" בשיר. דמי בתגובה טענה ש-"בכלל לא נשמע דומה, ועם כל ההתקדמות שעשינו (אמריקה) בעניין הקהילה הגאה - אני חושבת שיותר מאומנית אחת יכולה לנשק בת ולאהוב את זה". רגע לפני יציאתו, שדרן רדיו מקומי הבטיח כי "השיר לא דומה לשום דבר שהיא (דמי) עשתה קודם. לא אופתע אם הוא יהפוך ללהיט הגדול ביותר בקריירה שלה!", ובזמן יציאתו קיבל הסינגל ביקורות חיוביות למדי; כתב מגזין Time הפופולרי, נולן פיני ציין כי "הקול הלוהט של לובאטו יחד עם מגע המידאס של מרטין המיסו את השיר הסינת'י הקריר לכדי פצצה רוקיסטית ולוהטת להחניק", אליו הצטרף כתב בילבורד ג'ייסון ליפשיץ, אשר דירג את השיר בארבעה וחצי כוכבים מתוך חמישה באומרו "תאהבו את זה או לא, הסינגל של דמי Cool for the Summer הוא ללא ספק ההצהרה הכי מלאת ביטחון עצמי של כוכבת הפופ עד כה". לובאטו מסבירה על עצמה בהקשר לשיר כי "בזבזתי כל כך הרבה זמן בלהתמקד לרצות אנשים כשהייתי המודל לחיקוי הכי טוב שאני יכולה, ובסופו של יום אני מדברת גלויות על הדברים שאני מאמינה בהם, העבודה כשגרירה בתחום בריאות הנפש, העמותה שלי. כל אלה הופכים אותי למודל לחיקוי, אבל בו בזמן כל הדברים האלו לא באמת מייצגים עד כמה אני קשוחה. גמרתי עם הסיפורים היבבניים. פרק חדש, חיים חדשים, אלבום חדש, סינגל חדש - זו לגמרי דמי חדשה". ב-26 ביוני 2015 פרסמה לובאטו גריין (טיזר), קטע קצר מהווידאו שנועד לעורר את סקרנותם של המעריצים ומבקרי המוזיקה, בחשבון האינסטגרם שלה לקראת הווידאו-קליפ, ויומיים לאחר מכן טיזר קצר נוסף. ב-30 ביוני הודיעה לובאטו בחשבון הטוויטר על סיום הצילומים. הווידאו-קליפ עם מילות השיר התפרסם בחשבון ה-Vevo הרשמי של לובאטו באתר יוטיוב ב-7 ביולי. בסצנת הפתיחה לובאטו פושטת מעליה חלוק ורוד עליו כתוב שמו של השיר. לאחר מכן נראים צילומי אוויר אורבניים וצילומי אוויר של רצועת חוף, שלאחריהם מופיע מטוס ומלפניו מספר רכבי שטח. מילות השיר מופיעות במהרה כאשר מסיבת בריכה מתרחשת ברקע על גג בניין באמצע העיר. במהלך הווידאו משתתפי מסיבת הבריכה מוציאים את המכשירים הסלולריים שלהם, ולובאטו צצה לפתע על הבמה ומופיעה בפניהם, ובהמשך נראית מופיעה על מספר במות אחרות. כמו כן מוצגים קטעים של לובאטו ברכבי השטח ובמטוס, אשר ממנו מגיעים כביכול צילומי האוויר השונים שנראים במהלך הווידאו. בנוסף, ישנם קטעים בודדים בעלי אופי מיני בהם מתרכזים בבגדי הים החוטיניים. בהמשך נראים אנשים על אופנועי ים, וכשהם מתקרבים אל החוף לובאטו נראית ישובה על אחד מהם. בסוף הווידאו לובאטו מופיעה בשנית עם החלוק הוורוד ומסתובבת אל המצלמה, שוב למראה שם השיר. ב-23 ביולי יצא הווידאו-קליפ הרשמי בערוץ ה-Vevo של לובאטו באתר יוטיוב. בתחילת הווידאו, דמי נראית נוסעת במכונית עם גג פתוח יחד עם ארבע חברות בלבוש פרובוקטיבי ברחבי לוס אנג'לס. לאחר מכן היא נראית הולכת במרתף עם אורות ניאון בלבוש לטקס שחור ונעלי עקב גבוהים. בהמשך היא נראית שכובה על מיטה בלבוש מינימלי אחר. ברקע נראית מסיבה כאשר היא וחברותיה מגיעות אל היעד. לובאטו והחברות יורדות במדרגות אל מרתף, שם כנראה מתרחשת המסיבה במהלכה האורחים נראים קופצים על מתקן מתנפח ומתחילים מלחמת כריות אחד נגד השני. יתר על כן נראים קטעים פרובוקטיביים בין האורחים במסיבה, לרבות קטעים מיניים בין בנות. בסוף המסיבה כולם יוצאים החוצה וצופים בזיקוקים. בווידאו נראים אלמנטים של חשכה כדי להדגיש את שקורה בשעות הקטנות של הלילה. בנוסף קיימות פרסומות סמויות, כמו הבושם של לובאטו, וכלל הסצנות משולבות זו בזו לאורך כל הווידאו. הקליפ נעשה בבימויה של האנה לוקס דייוויס, וצילומיו הסתיימו ב-30 ביוני. הביקורות שנתקבלו על הווידאו היו חיוביות ברובן ורובן המכריע התייחסו לאופיו הפרובוקטיבי; כתבת אתר MTV שיבחה את הוודיאו באומרה: הוא מפתה, חצוף ורותח ביותר. בבירור מתאימה את המילים הלוהטות לתוכן הווידאו, דמי ללא ספק מפליגה אל פרק חדש בקריירה שלה, כשהיא נוטפת ביטחון עצמי וסקסיות שמעולם לא ראינו קודם. — כריסטינה גריבאלדי, כתבת אתר MTV כתב אתר PopCrush התלהב מהווידאו וציין כי: ברצינות, זו מסיבה מחתרתית אחת מטורפת, בסגנון Till the World Ends - אבל בלי האפוקליפסה והכל. מתנפחים? קצף? מלחמת כריות?! גם כולם מתמזמזים והכל. זה כמו האפטר פרטי הסקסי והמעט מפוקפק. למען האמת, היינו מתים לראות את דמי הולכת עד הסוף עם בחורה ומציתה מחלוקת, כמו שמרמז הטיזר.. אבל אנחנו גם יותר משמחים לראות אותה עושה את הכייף של החיים שלה עם הצוות שלה. זה ללא תשלום!! — בראדלי שטרן, כתב באתר PopCrush כתבת באתר של ראיין סיקרסט ציינה כי: זה דבר טוב שדמי רוצה שנהיה "קרירים לקראת הקיץ", כי הווידאו-קליפ ל-ו-ה-ט. — קתלין פריקון, כתבת באתר של ראיין סיקרסט גם כתב האתר Fuse עם ביקורת חיובית על הווידאו: "קרירים לקראת הקיץ" הוא לא רק שיר הפופ המושלם למסיבות חשק, הווידאו שלו בנוסף מראה את הכוכבת פורצת דרך חדשה. דמי מחבקת את הגוף שלה עד הסוף (אחרי שנים של מאבק עם בעיות לגבי תדמית הגוף והפרעות אכילה) כשהיא מפציצה עם בגדים חושפניים במספר קטעים ומתגאה בביטחון בסחורה שלה כשהיא עושה זאת. — ג'ף בנג'מין, כתב אתר Fuse באתר Entertainment Weekly מסרה הכתבת ש: הווידאו-קליפ של "קרירים לקראת הקיץ" כאן, והוא אכן מאוד קריר בשביל הקיץ. — ג'סיקה גודמן, כתבת אתר Entertainment Weekly כתבת אתר Nylon נתנה ביקורת מעורבת והסבירה: הווידאו לא מאכזב, אבל הוא איכשהו איבד את הסימן המסחרי שלו. זה מוזר שווידאו שנוצר עבור שיר שמדבר על התנסות בין אנשים בעלי אותו המין לא מציג אותה במסגרתו. תצטרכו להקשיב למילות השיר כדי להבין את המסר הסמוי שלו, כי הווידאו נמנע מלעשות את זה. — היידן מנדרס, כתבת אתר Nylon השיר זכה להצלחה עולמית במצעדים, ובשיאו הצליח להגיע למקום ה-11 במצעד הבילבורד הוט 100. במסיבת בריכה של תחנת הרדיו Z100, במלון בניו יורק. הופעת בכורה (1 ביולי 2015) מייג'ור ליג בייסבול אול-סטאר, סינסינטי, אוהיו. הופעה במחצית המשחק (11 ביולי 2015) בתוכנית The Voice בגרסתה האוסטרלית, בפרק השני של השידורים החיים (9 באוגוסט 2015) טקס פרסי הווידאו קליפים של MTV, בבמה החיצונית עם איגי אזליה (30 באוגוסט 2015) בתוכנית האירוח ג'ימי קימל לייב (31 באוגוסט 2015) בתחנת הרדיו BBC Radio 1 הבריטית גרסה אינטימית (9 בספטמבר 2015) בתוכנית האירוח אלן קאר: איש פטפטן (11 בספטמבר 2015) בתוכנית סאטרדיי נייט לייב, בעונה ה-41 של התוכנית (17 באוקטובר 2015) אתר האינטרנט הרשמי של דמי לובאטו (באנגלית) מידע על היצירה "Cool for the Summer" באתר מיוזיק בריינז מידע על הסינגל "Cool for the Summer" באתר מיוזיק בריינז סרטון השיר "Cool for the Summer" באתר יוטיוב Demi Lovato "Cool for the Summer", http://www.josepvinaixa.com/, פורסם ב-1 ביולי 2015 Demi Lovato’s “Cool For the Summer” Leaks Early, http://www.cdschart.com/, פורסם ב-30 ביוני 2015 Cool for the Summer - Single, https://itunes.apple.com, פורסם ב-1 ביולי 2015 Demi Lovato’s “Cool For The Summer” Is Already Number One On iTunes, http://www.idolator.com/, פורסם ב-1 ביולי 2015 Demi Lovato On Making New Single "Cool For The Summer", On Air with Ryan Seacrest, https://www.youtube.com, פורסם ב-1 ביולי 2015 Demi Lovato Talks ‘Cool for the Summer,’ New Album: ‘This Is a Completely New Demi’, http://www.ryanseacrest.com/, פורסם ב-1 ביולי 2015 Demi Lovato’s New Song ‘Cool For The Summer': Fans Accuse Her Of Ripping Off Katy Perry, http://hollywoodlife.com/, פורסם ב-30 ביוני 2015 Fans Accuse Demi Lovato of Ripping Off Katy Perry & Jessie J in 'Cool for the Summer', http://www.etonline.com/, פורסם ב-1 ביולי 2015 'Sounds nothing like it': Demi Lovato hits back after her new single is compared to Katy Perry song I Kissed A Girl, http://www.dailymail.co.uk/, פורסם ב-1 ביולי 2015 Demi Lovato “Cool For the Summer”, http://www.josepvinaixa.com/, פורסם ב-1 ביולי 2015 Demi Lovato’s New Song ‘Cool for the Summer’ Is Seriously Hot, http://time.com/, פורסם ב-1 ביולי 2015 Demi Lovato Gets Aggressive on Red-Hot ‘Cool For The Summer’: Single Review, http://www.billboard.com/, פורסם ב-1 ביולי 2015 Demi Lovato Previews Upcoming Album; Reveals "New Chapter, New Demi", https://www.youtube.com, פורסם ב-1 ביולי 2015 Demi Lovato Instagram, https://instagram.com, פורסם ב-26 ביוני 2015 Demi Lovato Instagram, https://instagram.com, פורסם ב-28 ביוני 2015 Demi Lovato Twitter, https://twitter.com, פורסם ב-30 ביוני 2015 Demi Lovato - Cool for the Summer (Official Lyric Video), https://www.youtube.com, פורסם ב-7 ביולי 2015 Demi Lovato - Cool for the Summer (Official Video), https://www.youtube.com, פורסם ב-23 ביולי 2015 The Countdown Begins: Demi Lovato Teases Her Mega-Fun New Music Video, http://www.twistmagazine.com/, פורסם ב-1 ביולי 2015 Demi Lovato Is Sexier Than Ever In Her ‘Cool For The Summer’ Video: Watch, http://www.mtv.com/, פורסם ב-23 ביולי 2015 Demi Lovato’s ‘Cool For The Summer’ Video Is, In FACT, QUITE HOT, http://popcrush.com/, פורסם ב-23 ביולי 2015 Demi Lovato Is H-O-T in ‘Cool for the Summer’ Music Video, http://www.ryanseacrest.com/, פורסם ב-23 ביולי 2015 Demi Lovato Slays in Skimpy Outfits for Makeout-Heavy New Video, http://www.fuse.tv/, פורסם ב-23 ביולי 2015 Demi Lovato releases 'Cool For The Summer' music video, http://www.ew.com/, פורסם ב-23 ביולי 2015 demi lovato's queer "cool for the summer" song gets a non-queer video, http://www.nylon.com/, פורסם ב-23 ביולי 2015 FIMI, המצעד האיטלקי [1] Billboard Pop Songs, טופ שירי פופ Dance Club Songs, מיינסטרים טופ 40 GEOGRAPHIC SUMMARY, מיקומי שיא בעולם Hot 100 Airplay, המצעד בברזיל Hungary Single Top 40 [2] מידע על Cool for the Summer, המצעד הישראלי Lebanese Chart, המצעד הלבנוני [3] Scottish Charts, המצעד בסקוטלנד [4] France Albums Charts, ארכיון Billboard Canadian Top 100, מצעד בילבורד 100 קנדה מידע על Cool for the Summer, באתר המצעד האיטלקי, ארכיון מידע על Cool for the Summer, באתר המצעד הנורווגי מידע על Cool for the Summer, באתר המצעד של ניו זילנד מידע על Cool for the Summer, באתר המצעד הספרדי מידע על Cool for the Summer, באתר המצעד הפורטוגזי, ארכיון מידע על Cool for the Summer, באתר המצעד הפיני מידע על Cool for the Summer, באתר המצעד הצרפתי, ארכיון מידע על Cool for the Summer, באתר המצעד השוודי She's got some front! Demi Lovato wears a tiny and very risque bikini top as she celebrates new single Cool For The Summer at NYC pool party, http://www.dailymail.co.uk/, פורסם ב-1 ביולי 2015 Cool For the Summer (Live) - Demi Lovato, https://www.youtube.com, פורסם ב-12 ביולי 2015 Demi Lovato Performs 'Cool For The Summer' With An All-Female Band On 'The Voice' Australia, http://www.billboard.com/, פורסם ב-10 באוגוסט 2015 Demi Lovato Stays 'Cool For The Summer' with Special Guest Iggy Azalea at MTV VMAs, http://www.billboard.com/, פורסם ב-30 באוגוסט 2015 Demi Lovato Oozes Confidence as she Performs 'Cool For The Summer' and 'Neon Lights' for 'Kimmel', http://www.billboard.com/, פורסם ב-1 בספטמבר 2015 Demi Lovato Delivers Haunting Cover of Hozier’s ‘Take Me to Church': Watch, http://www.ryanseacrest.com/, פורסם ב-9 בספטמבר 2015 Alan Carr: Chatty Man - Episode Guide, http://www.channel4.com/, ארכיון See Demi Lovato's Confident 'SNL' Performances, http://www.rollingstone.com/, פורסם ב-18 באוקטובר 2015